1970ના દસકમાં ગુજરાતમાં રાષ્ટ્રીય સ્વંય સેવક સંઘમાં પોતાની રાજકીય સફર કરનાર પ્રવિણ તોગડિયા અને નરેન્દ્ર મોદી ત્રણ દાયકા સુધી સાથે કામ કરતા ગયા પરંતુ 2001માં નરેન્દ્ર મોદી મુખ્યમંત્રી થયા પછી મોદી અને તોગડિયામાં અંતર વધવાની શરૂઆત થઈ હતી. 2002ના તોફાન વખત સુધી તેઓ સાથે હતા પણ ત્યાર બાદ ઝડપથી તેઓ એકબીજાથી દુર જવા લાગ્યા હતા. નરેન્દ્ર મોદી વડાપ્રધાન થયા પછી તેઓ હિન્દુ એજન્ડા પ્રમાણે તેઓ કામ કરતા નથી તેવો પણ તોગડિયાએ તેમની ઉપર આરોપ મુકયો હતો. તોગડિયા અને મોદી વચ્ચે પડેલી તીરાડ સંધાય અને તેઓ સાથે કામ કરે તેવા સંઘ તરફથી થયેલા પ્રયત્ન નિષ્ફળ ગયા હતા.